KOMISSION TÄYTÄNTÖÖNPANOPÄÄTÖS (EU) 2021/2315,

annettu 17 päivänä joulukuuta 2021,

kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä annetun päätöksen 2011/163/EU muuttamisesta

(tiedoksiannettu numerolla C(2021) 9751)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (1) ja erityisesti sen 29 artiklan 1 kohdan neljännen alakohdan ja 29 artiklan 2 kohdan,

sekä katsoo seuraavaa:

(1) Direktiivin 96/23/EY 29 artiklan 1 kohdassa edellytetään, että kolmannet maat, joista jäsenvaltiot saavat tuoda mainitun direktiivin soveltamisalaan kuuluvia eläimiä ja eläinperäisiä tuotteita, toimittavat jäämiä koskevat valvontasuunnitelmat, jotka sisältävät vaadittavat takeet, jäljempänä ’suunnitelmat’. Suunnitelmien olisi katettava vähintään direktiivin 96/23/EY liitteessä I luetellut jäämäryhmät ja aineet.

(2) Komission päätöksellä 2011/163/EU (2) hyväksytään tiettyjen kolmansien maiden toimittamat suunnitelmat, jotka koskevat kyseisen päätöksen liitteessä lueteltuja eläimiä ja eläinperäisiä tuotteita.

(3) Kolmannet maat, joista tiettyjen ihmisravinnoksi tarkoitettujen lihavalmisteiden ja käsiteltyjen mahojen, rakkojen ja suolten saapuminen unioniin on sallittua Euroopan parlamentin ja neuvoston asetuksen (EU) 2016/429 (3) mukaisesti, luetellaan komission täytäntöönpanoasetuksessa (EU) 2021/404 (4). Kolmannet maat, joista tiettyjen lihavalmisteiden tulo unioniin on sallittua Euroopan parlamentin ja neuvoston asetuksen (EU) 2017/625 (5) mukaisesti, luetellaan komission täytäntöönpanoasetuksessa (EU) 2021/405 (6).

(4) Albania, Argentiina, Australia, Valko-Venäjä, Brasilia, Chile, Kiina, Kolumbia, Egypti, Intia, Iran, Japani, Libanon, Mongolia, Marokko, Uusi-Seelanti, Pakistan, Paraguay, Venäjä, Serbia, Sveitsi, Syyria, Tunisia, Turkki, Ukraina, Yhdistynyt kuningaskunta (7), Uruguay ja Uzbekistan ovat toimittaneet kuivattuja tai suolattuja rakkoja ja suolia koskevan erityisen jäämien valvontasuunnitelman, ja komission arvioinnin mukaan suunnitelmat ovat tyydyttäviä. Kaikki toimitetut suunnitelmat tarjoavat riittävät takeet, ja ne olisi hyväksyttävä. Sen vuoksi päätöksen 2011/163/EU liitteessä olevaan luetteloon olisi sisällytettävä näitä kolmansia maita koskeva merkintä kuivattujen tai suolattujen rakkojen ja suolten osalta.

(5) Päätöksen 2011/163/EU liitteessä oleva sarake ”Vesiviljelytuotteet” olisi jaettava neljään alasarakkeeseen, jotka ovat ”Eväkalat”, ”Eväkalatuotteet”, ”Äyriäiset” ja ”Nilviäiset”, jotta se vastaisi paremmin komission täytäntöönpanoasetuksessa (EU) 2020/2235 (8) vahvistetuissa todistuksissa käytettyjä luokkia sekä täytäntöönpanoasetuksen (EU) 2021/405 liitteissä VIII ja IX vahvistettuja luetteloita kolmansista maista, joista tiettyjen tuotteiden tulo unioniin on sallittua.

(6) Jotta otettaisiin huomioon kolmansien maiden viemät erilaiset vesiviljelytuotteet, komissio on arvioinut kyseisten maiden toimittamat jäämien valvontasuunnitelmat ja täydentänyt näitä neljää alasaraketta eli ”Eväkalat”, ”Eväkalatuotteet”, ”Äyriäiset” ja ”Nilviäiset” niiden toimittamassa vesiviljelytuotteita koskevassa jäämien valvontasuunnitelmassa esitettyjen tietojen perusteella.

(7) Albania, Argentiina, Armenia, Valko-Venäjä, Bosnia ja Hertsegovina, Falklandinsaaret, Färsaaret, Mansaari, Israel, Japani, Kenia, Mauritius, Moldova, Montenegro, Marokko, Uusi-Seelanti, Pohjois-Makedonia, Serbia, Singapore, Turkki, Uganda, Ukraina, Yhdistynyt kuningaskunta ja Uruguay ovat toimittaneet erityisen jäämien valvontasuunnitelman, joka koskee vain yhtä vesiviljelytuotteiden alaluokkaa, ”eväkaloja”, ja komission arvioinnin mukaan suunnitelmat ovat tyydyttäviä. Kaikki kyseiset suunnitelmat tarjoavat riittävät takeet, ja ne olisi hyväksyttävä. Sen vuoksi päätöksen 2011/163/EU liitteessä olevan luettelon eväkaloja koskevaan alasarakkeeseen olisi sisällytettävä näitä kolmansia maita koskeva merkintä.

(8) Australia, Iran ja Madagaskar ovat toimittaneet erityisen jäämien valvontasuunnitelman, joka koskee vesiviljelytuotteiden alaluokkaa ”eväkalatuotteet”, ja komission arvioinnin mukaan suunnitelmat ovat tyydyttäviä. Kaikki kyseiset suunnitelmat tarjoavat riittävät takeet, ja ne olisi hyväksyttävä. Sen vuoksi päätöksen 2011/163/EU liitteessä olevan luettelon eväkalatuotteita koskevaan alasarakkeeseen olisi sisällytettävä näitä kolmansia maita koskeva merkintä.

(9) Belize, Brunei, Kuuba, Guatemala, Mosambik, Uusi-Kaledonia, Nicaragua, Nigeria, Tansania ja Venezuela ovat toimittaneet erityisen jäämien valvontasuunnitelman, joka koskee vain yhtä vesiviljelytuotteiden alaluokkaa, ”äyriäisiä”, ja komission arvioinnin mukaan suunnitelmat ovat tyydyttäviä. Kaikki kyseiset suunnitelmat tarjoavat riittävät takeet, ja ne olisi hyväksyttävä. Sen vuoksi päätöksen 2011/163/EU liitteessä olevan luettelon äyriäisiä koskevaan alasarakkeeseen olisi sisällytettävä näitä kolmansia maita koskeva merkintä.

(10) Meksiko ei ole toimittanut komissiolle sianlihatuotteita koskevaa suunnitelmaa. Meksiko on kuitenkin antanut takeet sellaisten sianlihatuotteiden osalta, jotka ovat peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevan luettelon sikaeläimiä koskevaan sarakkeeseen olisi lisättävä Meksikoa koskeva merkintä ja asiaankuuluva alaviite.

(11) Yhdistyneet arabiemiirikunnat ei ole toimittanut komissiolle eväkaloja koskevaa suunnitelmaa. Yhdistyneet arabiemiirikunnat on kuitenkin antanut takeet sellaisten eväkalojen osalta, jotka ovat peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevan luettelon eväkaloja koskevaan alasarakkeeseen olisi lisättävä Yhdistyneitä arabiemiirikuntia koskeva merkintä ja asiaankuuluva alaviite.

(12) Kolmannet maat voivat hankkia yhdistelmätuotteisiin sisältyviä jalostettuja eläinperäisiä tuotteita joko jäsenvaltioista tai muista kolmansista maista, jotka on hyväksytty tuomaan tällaisia jalostettuja tuotteita unioniin, käytettäväksi ainoastaan unioniin vietävien yhdistelmätuotteiden valmistukseen. Sen vuoksi päätöksen 2011/163/EU liitteessä olevaan luetteloon olisi lisättävä niitä kolmansia maita koskeva merkintä, joiden on tarpeen käyttää tällaisia yhdistelmätuotteisiin sisältyviä jalostettuja eläinperäisiä tuotteita, ja asianmukainen alaviite.

(13) Albania ei pysty toimittamaan maidon osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Albania on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa, joka on peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Albaniaa koskeva merkintä maidon osalta.

(14) Egypti ei pysty toimittamaan maidon osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Egypti on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa, joka on peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Egyptiä koskeva merkintä maidon osalta.

(15) Indonesia ei pysty toimittamaan maidon ja munien osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Indonesia on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa ja munia, jotka ovat peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Indonesiaa koskeva merkintä maidon ja munien osalta.

(16) Japani ei pysty toimittamaan hunajan osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Japani on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan hunajaa, joka on peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Japania koskeva merkintä hunajan osalta.

(17) Meksiko ei pysty toimittamaan maidon osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Meksiko on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa, joka on peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Meksikoa koskeva merkintä maidon osalta.

(18) Marokko ei pysty toimittamaan maidon, äyriäisten ja munien osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Marokko on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa, äyriäisiä ja munia, jotka ovat peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Marokkoa koskeva merkintä maidon, äyriäisten ja munien osalta.

(19) Oman ei pysty toimittamaan maidon, munien ja hunajan osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Oman on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa, munia ja hunajaa, jotka ovat peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Omania koskeva merkintä maidon, munien ja hunajan osalta.

(20) Taiwan ei pysty toimittamaan maidon osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Taiwan on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa, joka on peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Taiwania koskeva merkintä maidon osalta.

(21) Vietnam ei pysty toimittamaan maidon ja munien osalta direktiivin 96/23/EY 7 artiklassa vaadittua suunnitelmaa vastaavaa jäämien valvontasuunnitelmaa. Vietnam on kuitenkin antanut takeet päätöksen 2011/163/EU 2 artiklan mukaisella varmistuksella siitä, että unioniin vietävässä yhdistelmätuotteessa käytetään ainoastaan maitoa ja munia, jotka ovat peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan luetteloon olisi lisättävä Vietnamia koskeva merkintä maidon ja munien osalta.

(22) Australia on toimittanut komissiolle munia koskevan suunnitelman. Kyseinen suunnitelma tarjoaa riittävät takeet, ja se olisi hyväksyttävä. Sen vuoksi päätöksen 2011/163/EU liitteessä olevaan luetteloon olisi sisällytettävä Australiaa koskeva merkintä munien osalta.

(23) Ghana sisältyy tällä hetkellä päätöksen 2011/163/EU liitteessä vahvistettuun luetteloon hunajan osalta. Ghana on toimittanut komissiolle hunajaa koskevan suunnitelman, joka ei tarjoa riittäviä takeita. Sen vuoksi päätöksen 2011/163/EU liitteessä olevasta luettelosta olisi poistettava Ghanaa koskeva merkintä hunajan osalta.

(24) Iran sisältyy tällä hetkellä päätöksen 2011/163/EU liitteessä vahvistettuun luetteloon vesiviljelytuotteiden osalta, lukuun ottamatta eväkaloja. Iran on toimittanut komissiolle eväkalatuotteita ja äyriäisiä koskevan suunnitelman. Kyseinen suunnitelma tarjoaa riittävät takeet. Sen vuoksi päätöksen 2011/163/EU liitteessä olevaan luetteloon olisi sisällytettävä Irania koskeva merkintä ainoastaan eväkalatuotteiden ja äyriäisten osalta.

(25) Oman sisältyy tällä hetkellä päätöksen 2011/163/EU liitteessä vahvistettuun luetteloon vesiviljelytuotteiden osalta, lukuun ottamatta äyriäisiä. Oman on toimittanut komissiolle eväkaloja koskevan suunnitelman, joka ei tarjoa riittäviä takeita. Sen vuoksi päätöksen 2011/163/EU liitteessä olevasta luettelosta olisi poistettava Omania koskeva merkintä eväkalojen osalta.

(26) Tunisia sisältyy tällä hetkellä päätöksen 2011/163/EU liitteessä vahvistettuun luetteloon luonnonvaraisen riistan osalta. Tunisia ei ole toimittanut komissiolle luonnonvaraista riistaa koskevaa suunnitelmaa, ja se on ilmoittanut, että luonnonvaraista riistaa ei ole tuotettu moneen vuoteen. Sen vuoksi päätöksen 2011/163/EU liitteessä olevasta luettelosta olisi poistettava Tunisiaa koskeva merkintä luonnonvaraisen riistan osalta.

(27) Wallis ja Futuna on toimittanut komissiolle hunajaa koskevan suunnitelman. Kyseinen suunnitelma tarjoaa riittävät takeet, ja se olisi hyväksyttävä. Sen vuoksi päätöksen 2011/163/EU liitteessä olevaan luetteloon olisi sisällytettävä Wallis ja Futunaa koskeva merkintä hunajan osalta.

(28) Sen vuoksi päätöstä 2011/163/EU olisi muutettava.

(29) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla Tässä päätöksessä sovelletaan komission delegoidun asetuksen (EU) 2020/692 (9) 2 artiklassa vahvistettuja määritelmiä.

2 artikla Korvataan päätöksen 2011/163/EU liite tämän päätöksen liitteessä olevalla tekstillä.

3 artikla Tämä päätös on osoitettu kaikille jäsenvaltioille.

Tehty Brysselissä 17 päivänä joulukuuta 2021. Komission puolesta Stella KYRIAKIDES Komission jäsen

(1) EYVL L 125, 23.5.1996, s. 10.

(2) Komission päätös 2011/163/EU, annettu 16 päivänä maaliskuuta 2011, kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä (EUVL L 70, 17.3.2011, s. 40).

(3) Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).

(4) Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).

(5) Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).

(6) Komission täytäntöönpanoasetus (EU) 2021/405, annettu 24 päivänä maaliskuuta 2021, niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua Euroopan parlamentin ja neuvoston asetuksen (EU) 2017/625 mukaisesti (EUVL L 114, 31.3.2021, s. 118).

(7) Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevat viittaukset Yhdistyneeseen kuningaskuntaan eivät käsitä Pohjois-Irlantia.

(8) Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).

(9) Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).